คือตอนแรก ผมป่วยไม่สบายเป็นไข้หวัดใหญ่แล้วอาหารเป็นพิษด้วยตั้งแต่ 5มิ.ย-20มิ.ย แล้วผมก็หาย แล้ววันที่ 27มิ.ย ผมกลับมามีไข้ แล้วคลื่นไส้ ท้องเสีย แล้วประมาณวันที่ 8ก.ค. ไข้หาย แต่เหลืออาการคลื่นไส้ ท้องอืด ท้องผูก ไป รพ. ตรวจเลือด ปัสสาวะ และตรวจไข้หวัดใหญ่ ปกติทุกอย่าง ไม่มีแบคทีเรีย แต่ยังคลื่นไส้ จนวันที่ ประมาณ 16 ก.ค. กลางคืนเริ่มรู้สึกเจ็บๆท้อง ควรรักษาอย่างไรครับ เพราะให้แต่ยาประคองอาการ ใช่ไวรัสลงกระเพราะ หรือไม่ครับ
สวัสดีค่ะ การวินิจฉัยที่เป็นไปได้-อาหารเป็นพิษ ถ้าเป็นเฉียบพลัน เป็นไปได้มากที่สุด มักมีไข้ ปวดท้อง คลื่นไส้ อาเจียนร่วมด้วย-ลำไส้อักเสบ-ไม่มีน้ำย่อยในการย่อยอาหารบางชนิด-มีกระเพาะอาหารอักเสบ-มีแก๊ซหรือลมในช่องท้องมาก-โรคลำไส้แปรปรวน แต่มักต้องมาเป็นเรื้อรังเกิน 1 เดือน และมักไม่ค่อยมีคลื่นไส้การดูแลตัวเองเบื้องต้น ดื่มน้ำมากๆ จิบน้ำผสมเกลือแร่ ไม่ควรกินยาให้หยุดถ่ายค่ะ เพราะในภาวะอาหารเป็นพิษควรให้มีการถ่ายหรืออาเจียนออกมาให้หมดจะดีกว่า รับประทานยาแก้คลื่นไส้ ยาแก้ปวดท้องได้ รับประทานอาหารอ่อนและสุกสะอาดหากกินได้น้อยมาก อาเจียนเยอะ จนดื่มน้ำตามไม่ทัน อ่อนเพลีย ไข้สูง ปวดท้องมาก อาเจียนเป็นเลือด ถ่ายเป็นเลือด ควรรีบไปพบแพทย์เพื่อตรวจเลือดเพิ่มเติม หากมีการติดเชื้อรุนแรงจำเป็นต้องได้ยาฆ่าเชื้อและสารน้ำในรพ.